钦定古今图书集成/明伦汇编/闺媛典/第312卷 > 皇清四十五 > 郁士贤妻闻氏
## 钦定古今图书集成/明伦汇编/闺媛典/第312卷 > 皇清四十五 > 郁士贤妻闻氏

按《长洲县志》：闻氏，郁士贤妻。归十载，郁以积劳成疾，濒危，呼氏谓曰：“吾疾不起，汝将奈何？” 氏曰：“妾有堂上翁姑，膝前儿女，决不使夫子有遗恨。” 未几，贤死，氏承事舅姑，恪恭尽瘁。及舅姑相继殁，蓬首垢面，服衰绖六期。人问之，曰：“我待夫服三年也。” 守节三十九年。康熙己未旌表。